alexandrainst/scandi-wiki huggingface dataset:
Døvblindhet

Døvblindhet er en tilstand av kombinert syns- og hørselshemming. Det er en spesifikk funksjonshemming som begrenser en persons aktiviteter og hindrer full deltakelse i samfunnet i et slikt omfang at det krever at samfunnet støtter med særlig tilrettelagte tjenestetilbud, tilpasning av omgivelsene og/eller tekniske hjelpemidler. Definisjonen på døvblindhet er funksjonell og tar hensyn til de praktiske og sosiale konsekvensene for personene, i tillegg til den medisinske status på syn og hørsel.

Døvblindhet er en kombinert syns-, hørsels- og funksjonshemming som er så alvorlig at de nedsatte sansene vanskelig kan kompensere for hverandre. Det gjør døvblindhet til en egen funksjonshemming.

I Norge defineres en funksjonshemming som sjelden hvis det er færre enn 500 kjente individer i landet. I Nasjonal kompetansetjeneste for døvblinde (NKDB) er det registrert cirka 370 personer med døvblindhet. Utredning av døvblindhet gjøres av Nasjonal kompetansetjeneste for døvblinde.

En rekke med sykdommer, syndromer eller kombinasjon av skader og sykdommer, kan være grunnen til at en person blir identifisert og registrert med døvblindhet. De mest kjente av disse er:

 Usher syndrom
 CHARGE-syndrom
 Medfødt rubella syndrom
 Fødselsrelaterte tilstander
 Hjernehinnebetennelse

Medfødt eller ervervet døvblindhet?

Vi snakker om medfødt døvblindhet når det kombinerte sansetapet er medfødt, eller oppstått før tale- eller tegnspråk er etablert.

Ervervet døvblindhet betyr at kombinert syns- og hørselshemming har oppstått etter at språket er etablert. Hos noen oppstår døvblindheten når de er barn, hos andre utvikler det kombinerte sansetapet seg i ungdomsalder eller i voksen alder.

Døvblinde i Norge etablerte i 1957 egen interesse- og serviceorganisasjon under navnet Foreningen Norges døvblinde (FNDB)]. I 1997 kom også Landsforbundet for kombinert syns- og hørselshemmede/døvblinde (LSHDB)].

Referanser

Eksterne lenker 
Foreningen Norges døvblinde (FNDB)
Landsforbundet for kombinert syns- og hørselshemmede/døvblinde (LSHDB)
Nasjonal kompetansetjeneste for døvblinde (NKDB)
Statped, faglig enhet for kombinerte syns- og hørselstap og døvblindhet
Regionsenteret for døvblinde, UNN 
Signo skole- og kompetansesenter 
Statped, faglig enhet for kombinerte syns- og hørselstap og døvblindhet. Landsdekkende funksjon for tverrfaglige synsfunksjonsutredninger
Eikholt nasjonalt ressurssenter for døvblinde
http://www.skaadalen.dbskole.no/ 
Sansetap.no
Nettkurs Medfødt døvblindhet 
Retinitis Pigmentosa Foreningen i Norge

Døvhet
Sykdommer i øyet og øyets omgivelser
Blindhet
Hovemoen leir

Hovemoen leir er en militærleir i Lillehammer, ikke så langt  fra Jørstadmoen leir.

I dag preges leiren av lagerbygninger, og har et arsenal som lagrer teknisk matriell. Forsvarets avhendingsprosjekt (FAP) har utsalg på Hovemoen, hvor det blir solgt militære effekter og klær.

I 2016 vedtok Stortinget å legge ned leiren.

Referanser

Norske militærleirer
Byggverk i Lillehammer
Marie Kovářová

Marie Kovářová (født 11. mai 1927 i Luleč) er en tidligere tsjekkoslovakisk turner. Hun var med i et OL.

Hun deltok i OL 1948, her fikk Tsjekkoslovakia gull i lagkonkurransen. Kvinnene konkurrerte kun i lagkonkurranse, men Kovářová ble syvende beste utøver i ringer.

Referanser

Eksterne lenker 
 

Tsjekkoslovakiske turnere
Medaljevinnere under Sommer-OL 1948
Deltakere for Tsjekkoslovakia under Sommer-OL 1948
Gymnaster under Sommer-OL 1948
Olympiske mestere for Tsjekkoslovakia
Fødsler i 1927
Olympiske medaljevinnere i gymnastikk
Spidskuglen

Spidskuglen var et humoristisk, satirisk ukeblad for Arendal og Omegn.

Bladet utkom i årene etter Arendalskrakket, fra 1887 til 1890, og ble utgitt av Thomas Andreas Heimdal som var en forgrunnsfigur i Samholdbevegelsen. Bladet kalles først «Spidskuglen», deretter «Spiskula», og igjen «Spidskuglen» og til slutt «Spidskula».

Spidskuglen og Samholds avis var viktige medier til å formidle Samholdsbevegelsen  synspunkter og holdninger.

Litteratur
Harald Flodda: Spidskula. I "Sånn var det". Arendal historielags årbok 2009. 
Johannes G. Torstveit: Storsvindel bankkrakk og nytt politisk parti 1886-88, Arendal 1886-1888, Arendals Tidende, 2012

Nedlagte norske ukeblader
Publikasjoner etablert i 1887
Publikasjoner nedlagt i 1890
1887 i Norge
1890 i Norge
Kunst og kultur i 1887
Kunst og kultur i 1890
Arbeiderbevegelsen i Norge
Zapp Brannigan

Zapp Brannigan er en fiktiv karakter i tegnefilm-serien Futurama. Han er en kaptein på flere romskip. Han er halvfeit, mislykket og desperat etter damer. Måten han sjekker opp kvinner på, er å være forferdelig elegant og arrogant. Han har en liten medhjelper som heter Kif Kroker.

Zapp Brannigan er en 25-stjerners general i militæret til Democratic Order Of Planets (D.O.O.P.) selv om den offisielle tittelen hans varierer i løpet av serien. Brannigan er kaptein på romskipet Nimbus. Zapp oppfører seg ofte idiotisk, egoistisk, og som en stor reddhare. Rett etter at hun først møter ham, har Turanga Leela sex med ham av medlidenhet. Zapp nevner dette stevnemøtet gjentatte ganger i senere episoder, mens han fremdeles er overbevist om at Leela begjærer ham - til tross for hennes vokale (og ofte voldelige) motstand mot dette. 

Brnnigan er kjent for å gjøre katastrofale feil, for eksempel å ødelegge hele hovedkvarteret til DOOP. Men i offentligheten blir han ansett som en veletablert og anerkjent leder for alt militæret på Jordkloden. Selv om Zapp, på jorden, blir sett på som en respektert helt for hans mange militære seire, er nesten alle disse seirene mot ufattelig svake motstandere - for eksempel mot pasifistene fra Gandhi-planeten, oppkalt etter Mahatma Gandhi. Hans seiere blir som regel oppnådd gjennom taktikk som aldri bryr seg om sikkerheten til hans egne soldater.

Futurama
TV-figurer
Fiktive militærpersoner
Introduksjoner i 1999

el:Futurama#Χαρακτήρες
Haakon Dyrnes

Haakon Dyrnes (født 5. august 1966) har vært administrerende direktør i Tele2 Norge AS. Dyrnes er utdannet siviløkonom. Han startet sin karriere med salg mot dagligvarebransjen. Senere var han med da radiokanalen P4 startet i 1993. Her hadde han en sentral rolle innen salg og markedsføring. Fra midten av 1996 arbeidet Dyrnes i Telenor, der han har hatt flere lederstillinger på produkt- og markedssiden, blant annet som produktansvarlig for ISDN.

Deretter gikk Dyrnes gradene i Tele2 Norge, først som produktdirektør i 2001, salgs- og markedsdirektør i 2003 og 1. juni 2006 overtok han som den første norske administrerende direktør i det svenskeide telekomselskapet.

Tele2 AB er et pan-europeisk telekomselskap med cirka 25 millioner kunder i 11 europeiske land, med en omsetning i 2008 på 39,5 milliarder SEK. 

Tele2 Norge AS var Telenors og Netcoms største utfordrer i telekommarkedet i Norge. Tele2 Norge AS hadde i 2008 55 medarbeidere og omsatte for 2,99 milliarder NOK.

I 2016 ble Dyrnes bedt om å bygge opp Komplett Mobil som i løpet av 2,5 år ble det 4. største mobilselskapet i Norge. før det i 2019 (og frem til 2019) da selskapet ble solgt til Ice Communications Norge.
 
Etter salget av Komplett Mobil etablerte Dyrnes strømselskapet Klarkraft, hvor han i dag er daglig leder. Klakraft ble lansert i markedet ved årsskiftet 2020/2021

Eksterne lenker 
 Tele2 Norges hjemmeside
 Haakon Dyrnes' blogg 
 Tele2 ABs hjemmeside

Norske konsernsjefer
Kuraffen

Kuraffen er en figur kjent fra Barne-TV på NRK Super. Kuraffen dukket først opp på TV i Barne-TVs intro sammen med Fantorangen (da het han Orangufanten) og Elgøye. Kuraffen er en blanding av ku og sjiraff. Hodet og føttene er fra kua, og halsen pluss resten av kroppen er fra en sjiraff. Dukken ble skapt i 2007 av dukkemaker Tiina Suhonen i samarbeid med NRK systua.

Kuraffen ble forandret litt med tiden. I begynnelsen sendte NRK Super Kuraffens TV-Show, der Kuraffen bodde på sin egen kolle og hadde en kikkert som kunne se overalt. I kikkerten så hun mange spennende ting, og hun var flink til å spå været. Hun hadde også et tre hvor det dukket opp masse rart.
Dukkespiller og stemme var Cathrin Gram.

Sommeren 2009 dukket Kuraffen opp på fjernsynsskjermene på nytt, sammen med programlederen Wilhelm (Wilhelm Støylen) i Barnas Supersommer i helgene. I disse programmene bodde Kuraffen og Wilhelm på en bondegård som ble fremstilt digitalt ved hjelp av greenscreen-teknikk. Programmenes omdreiningspunkt var Wilhelms og Kuraffens felles oppfinnsomhet og glede over å synge og bygge nye ting av skrot. Kuraffen på bondegården ble styrt av Mads Buer, som også ga Kuraffens stemme og spilte Wilhelms og Kuraffens nabo. Kuraffen hadde dermed skiftet kjønn, og var dessuten blitt mindre enn i de første programseriene. 

Wilhelm og Kuraffen ble kjempepopulære blant barna og dukket igjen opp på vanlig barne-TV. Jula 2009 var det Wilhelm og Kuraffen som sørget for at barna fikk se en ny episode av Jul i svingen hver dag gjennom hele høytiden. I disse juleprogrammene hadde de også laget en julekalender av skrot.

Referanser 

Barne-TV
Fiktive dyr
Vastenjaure

Vastenjaure (lulesamisk: Vásstenjávrre) er den nest største innsjøen i Padjelanta nasjonalpark i svensk Lappland. Vastenjaure ligger 547 meter over havet og innsjøens areal er 89,8 km². På det dypeste er den 134 meter, og Vastenjaure er dermed Sveriges åttende dypeste innsjø. Ved sjøen ligger samelandsbyen Vásstenjávrre. Innløpet skjer fra Virihaure og Låddejåhkå. Innsjøen er ikke regulert, og har sitt utløp til Akkajaure via Vuojatädno, og inngår i Luleälvens nedbørsområde.

Se også 
 Liste over innsjøer i Skandinavia

Referanser

Eksterne lenker 
 Sub-bassenger på sveriges meteorologiske og hydrologiske institutt Vattenwebb (S-HYPE) 
 Laste ned data fra den svenske Vattenarkiv
 Vastenjaure på VISSE

Innsjøer i Jokkmokk kommune
Luleälvens vassdragsområde
Innsjøer i Lappland (Sverige)
Nordkalottleden

Nordkalottleden (finsk: Kalottireitti, Svensk: Nordkalottleden) er en merket sti gjennom de arktiske delene av Norge, Sverige og Finland. Stien er i alt 800 kilometer lang, fra Kautokeino i Finnmark til Sulitjelma i Nordland. En alternativ rute ender i Kvikkjokk i Sverige.

Stien krysser landegrenser 10 ganger underveis. 380 kilometer av stien ligger i Norge, 350 kilometer i Sverige og 70 kilometer i Finland. Ruta går blant annet gjennom de vernede områdene Øvre Dividal nasjonalpark, Rohkunborri nasjonalpark, Abisko nasjonalpark, Reisa nasjonalpark og Padjelanta nasjonalpark.

Stien ble planlagt i 1977 som en sammenkobling av eksisterende kortere stier.

Vandring langs Nordkalottleden
Selv om Nordkalottleden er oppmerket med varder og skilt er det nødvendig å ta med kart. Vannføringen kan være høy, særlig om sommeren når snøsmeltingen er mest intens, og det kan føre til at man må gå omveier i forhold til hvor leden egentlig går.

Vandring på Nordkalottleden er krevende og anbefales ikke for uerfarne. Avstanden mellom overnattingshytter er ofte for lang til å passe inn i en dagsmarsj. Man bør derfor bære med seg telt.

Viktige steder langs stien 
 Kautokeino (Norge)
 Pihtsusköngäs (Finland) – en foss
 Kilpisjärvi (Finland) – et tettsted
 Treriksrøysa – der Norge, Sverige og Finland møtes
 Abisko (Sverige)
 Skjomdalen (Norge)
 Nikkaluokta (Sverige)
 Ritsem (Sverige)
 Kvikkjokk (Sverige)
 Sulitjelma (Norge)

Eksterne lenker 
 Beskrivelse av stien (svensk)
 Nordkalottleden gjennom Finland (finsk)

Friluftsliv i Nordland
Friluftsliv i Troms og Finnmark
Vandreruter
Samferdsel i Nordland
Samferdsel i Troms og Finnmark
Norrbottens län
PMS

PMS har flere betydninger:

 Premenstruelt syndrom
 Pantone Matching System
 Språkkode for Piemontesisk
Alkhornet

Alkhornet er et fjell på Spitsbergen, Svalbard. Alkhornet er 428 moh og ligger på det sørøstligste delen av Protektorfjellet, på sørsiden av Oscar II Land.

Alkhornet har flere hekkekolonier for sjøfugl, som lunde, polarlomvi, teist og krykkje, og er blant de viktigste fugleområdene i Europa. Den kanskje viktigste bestanden her er av måkearten havhest, som det er meget store mengder av her og litt lengre vest på Daudmannsøyra langs Forlandssundet.

Under Alkhornet ligger rester etter den norske overvintringsfangsten først på 1900-tallet, med blant annet hytta som ble satt opp av Karl Eliassen fra Tromsø under første verdenskrig og videresolgt til Hilmar Nøis i 1920. I dag er hytta forfalt og nær ved å falle sammen. 

Ute på pynten av Alkhornet ligger en utkikkspost fra andre verdenskrig, hvor det er god utsikt over innløpet til Isfjorden.

Referanser 

Fjell på Spitsbergen
Fjell under 1000 meter
Sigurd Børsting

Sigurd Børsting (født 12. oktober 1934) er en norsk lege og spesialist i barnesykdommer. Han tok medisinsk embetseksamen i 1963 og arbeidet ved Fylkessykehuset i Kristiansund og Haukeland sykehus til 1972, da han ble spesialist i barnesykdommer. Fra 1973 til 2004 arbeidet han som spesialist i barnesykdommer ved Innherred sykehus i Levanger. 17 av disse årene var han avdelingsoverlege.

Priser 
 Kongens fortjenstmedalje i gull 2007
 Mor-barn-statuetten for langvarig arbeid med hjertesyke barn i Nord-Trøndelag 2002
 Fylkeslegens helsepris 1997
 Æresmedlem i Norsk barnelegeforening

Referanser

Kilder 
 Sigurd Børsting 75 år. Fødselsdagsomtale i Aftenposten Kultur 12. oktober 2009 side 12.

Norske barneleger
Kongens fortjenstmedalje i gull
Personer fra Levanger kommune
Ralph Metcalfe

Ralph Harold Metcalfe (født 29. mai 1910 i Atlanta i Georgia, død 10. oktober 1978 i Chicago i Illinois) var en amerikansk friidrettsutøver som deltok i De olympiske leker i 1932 i Los Angeles og 1936 i Berlin. Senere ble han politiker.

Metcalfe ble olympiske mester i friidrett under OL i 1936 i Berlin. Han var med på det amerikanske laget som vant 4 × 100 meter stafett foran Italia og Tyskland. De andre på laget var Jesse Owens, Foy Draper og Frank Wykoff. På 100 meter individuelt kom han på andreplass bak sin landsmann Jesse Owens.

Fire år tidligere, under OL i 1932 i Los Angeles, vant han to medaljer, sølv på 100 meter og bronse på 200 meter.

Han ble politiker i Chicago og satt i den amerikanske kongressen i fire perioder som demokrat fra Illinois.

OL-medaljer 
 1936  Berlin -  Gull i friidrett, 4 x 100 meter stafett  USA
 1932  Los Angeles -  Sølv i friidrett, 100 meter  USA
 1936  Berlin -  Sølv i friidrett, 100 meter  USA
 1932  Los Angeles -  Bronse i friidrett, 200 meter  USA

Referanser

Eksterne lenker 
 
 
 

Sprintere fra USA
Olympiske mestere for USA
Olympiske sølvmedaljevinnere for USA
Olympiske bronsemedaljevinnere for USA
Medaljevinnere under Sommer-OL 1932
Deltakere for USA under Sommer-OL 1932
Friidrettsutøvere under Sommer-OL 1932
Medaljevinnere under Sommer-OL 1936
Deltakere for USA under Sommer-OL 1936
Friidrettsutøvere under Sommer-OL 1936
Personer fra Atlanta
Verdensrekordsettere i friidrett
Lev Kulesjov

Lev Vladimirovitsj Kulesjov (russisk: Лев Владимирович Кулешов; født  i Tambov, død 29. mars 1970 i Moskva) var en sovjetisk filmskaper.

Kulesjov var en pioner innen sovjetisk montasjefilm, og har fått Kulesjov-effekten oppkalt etter seg. Blant hans mest kjente filmer er den antiamerikanske Mr. Wests merkelige eventyr i Bolsjevikenes land (1924) og Dura Lex (1926).

Filmer i utvalg 
 1918 - Projekt inzjenera Prajta (Проект инженера Прайта)
 1920 - Na krasnom fronte (На красном фронте)
 1924 - Mr. Wests merkelige eventyr i Bolsjevikenes land (Необычайные приключения мистера Веста в стране Большевиков)
 1925 - Lutsj smerti (Луч смерти)
 1926 - Po zakonu (По закону)
 1927 - Vasja znakomaja (Ваша знакомая)
 1929 - Vesjolaja kanarejka (Весёлая канарейка)
 1929 - Dva-Buldi-dva (Два-Бульди-два)
 1931 - Sorok serdets (Сорок сердец)
 1932 - Gorizont (Горизонт)
 1933 - Den store trøster (Великий утешитель)
 1934 - Dokhunda (Дохунда)
 1940 - Sibirjaki (Сибиряки)
 1944 - My s Urala (Мы с Урала)

Referanser

Eksterne lenker 
 

Russiske regissører
Sovjetiske regissører
Stumfilmregissører
Personer fra Tambov
Fødsler i 1899
Dødsfall i 1970
Matthew Robinson

Matthew «Mack» Robinson (født 18. juli 1914 i Georgia, død 12. mars 2000 i Pasadena, California) var en amerikansk friidrettsutøver som deltok i de olympiske leker 1936 i Berlin.

Robinson vant en olympisk sølvmedalje i friidrett under Sommer-OL 1936 i Berlin. Han kom på andreplass på 200 meter bak sin landsmann Jesse Owens.

OL-medaljer 
 1936  Berlin -  Sølv i friidrett, 200 meter  USA

Referanser

Eksterne lenker 
 

Sprintere fra USA
Medaljevinnere under Sommer-OL 1936
Deltakere for USA under Sommer-OL 1936
Friidrettsutøvere under Sommer-OL 1936
Personer fra Grady County i Georgia
Fødsler i 1914
Dødsfall i 2000
Leonid Gajdaj

Leonid Iovitsj Gajdaj (russisk: Леони́д И́ович Гайда́й; født 30. januar 1923 i Svobodnyj, død 19. november 1993 i Moskva) var en sovjetisk filmskaper. Han er kjent for sine komedier, og filmenes hans er fortsatt svært populære i Russland.

Gajdaj var utdannet ved filmskolen i Moskva. På 1960- og 70-tallet kom han med en lang rekke kassasuksesser, blant annet Tidsmaskinen (om Ivan den grusomme), Diamantarmen og Bruden stjålet!. Etter 1975 trappet han ned, og var i liten grad involvert i filmproduksjon.

Gajdaj var gift med skuespilleren Nina Grebesjkova.

Filmer i utvalg 
1956 – Dolgij put
1958 – Zjenikh s togo sveta
1960 – Trizjdy voskressjij
1961 – Soversjenno serjozno
1961 – Samogonsjtsjiki
1961 – Pjos Barbos i neobytsjnyj kross
1962 – Kjeltringstreker
1962 – Delovyje ljudi
1965 – Operasjon 'Y'
1967 – Bruden stjålet!
1969 – Diamantarmen
1971 – 12 stoler
1973 – Tidsmaskinen
1975 – Ne mozjet byt!
1980 – Za spitsjkami (За спичками)
1982 – Sportloto-82 (Спортлото-82)
1985 – Opasno dlja zjizni! (Опасно для жизни!)
1990 – Tsjastnyj detektiv, ili Operatsija Kooperatsija (Частный детектив, или Операция «Кооперация»)
1992 – Na Deribasovskoj khorosjaja pogoda, ili Na Brajton-Bitsj opjat idut dozjdi (На Дерибасовской хорошая погода, или На Брайтон-Бич опять идут дожди)

Referanser

Eksterne lenker 
 

Russiske regissører
Sovjetiske regissører
Personer fra Svobodnyj i Amur oblast
Fødsler i 1923
Dødsfall i 1993
Godfrey Brown

Arthur Godfrey Kilner Brown (født 21. februar 1915 i  Bengal, død 4. februar 1995 i Sussex) var en britisk friidrettsutøver som deltok i de olympiske leker 1936 i Berlin.

Brown ble olympisk mester i friidrett under Sommer-OL 1936 i Berlin. Han var med på det britiske laget som vant 4 x 400 meter stafett foran USA og Tyskland. De andre på laget var William Roberts, Godfrey Rampling og Frederick Wolff. Brown kom på andreplass på 400 meter bak amerikanske Archie Williams.

OL-medaljer 
 1936  Berlin -  Gull i friidrett, 4 x 400 meter stafett  Storbritannia
 1936  Berlin -  Sølv i friidrett, 400 meter

Eksterne lenker 
 

Britiske sprintere
Olympiske mestere for Storbritannia
Olympiske mestere i friidrett
Europamestere i friidrett for Storbritannia
Medaljevinnere under Sommer-OL 1936
Deltakere for Storbritannia under Sommer-OL 1936
Friidrettsutøvere under Sommer-OL 1936
Deltakere for Storbritannia under EM i friidrett 1938
Okular

Et okular er den linsen i et optisk instrument, for eksempel en kikkert eller et mikroskop, som vender mot øyet (latin: oculus), motsatt objektivet.

Okularet virker som lupe og forstørrer det bildet som dannes i objektivets brennpunkt. Forstørrelsen fåes ved å dividere objektivets brennvidde med okularets brennvidde.

Okularet består, i likhet med objektivet, av flere linseelementer. Disse er satt sammen for å hindre forvrengning på grunn av lysgjennomgangen i glass (forskjellige farger lys brytes ulikt, og gir dermed uklart bilde.) Nyere linseverk bruker også forskjellige glass-sorter med forskjellig brytningsindeks.

Okularer med forskjellige egenskaper og utforming

Eksterne lenker 
 

Optiske instrumenter
Jimmie Angel

James «Jimmie» Crawford Angel (født 1. august 1899 i Springfield, Missouri, USA, død 8. desember 1956 i Panama) var en amerikaner som ga navn til verdens høyeste foss, Angelfossen. Jimmie oppdaget fossen av en tilfeldighet på en av sine mange flyturer på jakt etter gull.

Referanser 

Oppdagere fra USA
Flyvere fra USA
Personer fra Greene County i Missouri
D-A-D

D-A-D er et dansk rockeband tidligere kjent som Disneyland After Dark, men ifølge biografien til Jesper Binzer valgte de å endre navn før det ble trusler om søksmål fra The Walt Disney Company. Bandet har også brukt navnene D.A.D, D•A•D og D:A:D, hvor hvert navn har representert en tidsperiode i bandets historie.

Historie 
Bandet startet opp i 1982 i København under navnet «Disneyland After Dark». Første besetning besto av Jesper, Stig, Peter og Stigs kjæreste, Lene Glumer. Hun ble forøvrig sparket etter debutkonserten i desember 1982. 3. mars 1984 kom Jespers yngre bror Jacob med i bandet på en konsert, og etter hvert ble han fast medlem.

Bandet ga ut debutalbumet Call of the Wild i 1986. De fikk så internasjonalt gjennombrudd i 1989 med albumet No Fuel Left for the Pilgrims. Albumet ble bandets største suksess, og ga dem også kontrakt med plateselskapet Warner Bros. for lansering i USA. Etter lengre tids forsøk ga de opp å få gjennombrudd i USA, og konsentrerte seg så kun om det europeiske markedet.

Medlemmer 
 Jesper Binzer – vokal, gitar og banjo
 Jacob Binzer – gitar, kazoo, piano, keyboard
 Stig Pedersen – bassgitar
 Laust Sonne – trommer

Diskografi

Studiealbum 
 Call Of The Wild (1986)
 D.A.D. Draws A Circle (1987)
 No Fuel Left For The Pilgrims (1989)
 Riskin' It All (1991)
 Helpyourselfish (1995)
 Simpatico (1997)
 Everything Glows (2000)
 Soft Dogs (2002)
 Scare Yourself (2005)
 Monster Philosophy (2008)
 DIC.NII.LAN.DAFT.ERD.ARK (2011)

EP-er 
 Standin' On the Never Never (1985)
 It's After Dark/Sad Sad X-mas (1986)
 Sleeping My Day Away (1989)
 Jihad (1990)
 Girl Nation (1990)
 Bad Craziness (1991)
 Grow or Pay (1992)
 Scare Yourself (2005)

Konsertalbum 
 Osaka After Dark (kun solgt i Japan) (1990)
 Psychopatico (1998)
 Scare Yourself Alive (CD+DVD) (2006)

Samlealbum 
 D.A.D. Special (1989)
 Good Clean Family Entertainment You Can Trust (1995)
 The Early Years (2000)

Eksterne lenker 
 

Danske rockegrupper
Band etablert i 1982
Miljøvennlig energi

Med miljøvennlig energi menes i dag energi i form av elektrisitet, enkelte sorter gass  eller varme som er produsert på en måte som i minst mulig grad belaster miljøet med avfallsstoffer, og der bruken av energien ikke endrer dette regnskapet vesentlig. Når man snakker om miljøvennlighet snakker en vanligvis om energikilde/energibærer, og i mindre grad om hvordan energien brukes.

Miljøvennlighet er ikke et absolutt begrep, men en gradering – fra lys og varme fra vannkraft og til kullfyring og annen bruk av fossile energikilder uten rensing. Bruk av radioaktive materialer til fremstilling av elektrisitet (kjernekraft) kan ansees som vennlig, dersom en ser bort fra lekkasjefare og avfallshåndtering.

Begrepet har fått økende aktualitet i forbindelse med den globale oppvarmingen, som settes i sammenheng med at store mengder karbondioksid fra olje, gass og kull slippes ut i atmosfæren som følge av moderne livsstil.

Teknologi
James LuValle

James Ellis LuValle (født 10. november 1912 i San Antonio i Texas, død 30. januar 1993 i Te Anau i New Zealand) var en amerikansk friidrettsutøver som deltok i de olympiske leker 1936 i Berlin. 

LuValle vant en olympisk bronsemedalje i friidrett under Sommer-OL 1936 i Berlin. Han kom på tredjeplass på 400 meter bak sin landsmann Archie Williams og britiske Godfrey Brown.

OL-medaljer 
 1936  Berlin -  Bronse i friidrett, 400 meter  USA

Eksterne lenker 
 

Sprintere fra USA
Medaljevinnere under Sommer-OL 1936
Deltakere for USA under Sommer-OL 1936
Friidrettsutøvere under Sommer-OL 1936
Personer fra San Antonio
Mario Lanzi

Mario Lanzi (født 10. oktober 1914, død 21. februar 1980) var en italiensk friidrettsutøver som deltok i de olympiske leker  1936 i Berlin. 

Lanzi vant en olympisk sølvmedalje i friidrett under Sommer-OL 1936 i Berlin. Han kom på andreplass på 800 meter bak amerikanske John Woodruff.

OL-medaljer 
 1936  Berlin -  Sølv i friidrett, 800 meter  Italia

Eksterne lenker 
 

Personer fra provinsen Novara
Italienske mellomdistanseløpere
Olympiske sølvmedaljevinnere for Italia
EM-sølvmedaljevinnere i friidrett for Italia
EM-bronsemedaljevinnere i friidrett for Italia
Medaljevinnere under Sommer-OL 1936
Deltakere for Italia under Sommer-OL 1936
Friidrettsutøvere under Sommer-OL 1936
Deltakere for Italia under EM i friidrett 1934
Deltakere for Italia under EM i friidrett 1938